Diari Oficial de la Generalitat Valenciana


Sumari del DOGV 5632, del 05-11-2007 (2007/13662)

RESOLUCIÓ de 25 d'octubre de 2007, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la que s'adjudiquen noves ajudes econòmiques per al desenrotllament de la primera fase dels programes de garantia social, per a les modalitats d'Iniciació Professional i per a Alumnat amb Necessitats Educatives Especials, convocades per l'Orde de 5 d'abril de 2007 (DOCV núm. 5509, 20.06.2007).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5632

Data del DOGV
:   05-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13009


Data del document
:   25-10-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * reinserció escolar
    * ajuda pública
    * aprenentatge professional
    * ensenyament professional
    * educació especial
    * inserció professional
    * suport econòmic

RESOLUCIÓ de 25 d'octubre de 2007, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la que s'adjudiquen noves ajudes econòmiques per al desenrotllament de la primera fase dels programes de garantia social, per a les modalitats d'Iniciació Professional i per a Alumnat amb Necessitats Educatives Especials, convocades per l'Orde de 5 d'abril de 2007 (DOCV núm. 5509, 20.06.2007). [2007/13394]
Per l'Orde de 5 d'abril de 2007, de les conselleries de Cultura, Educació i Esport i d'Economia, Hisenda i Ocupació (DOCV núm. 5.509, de 20.06.2007, es van convocar subvencions per al desenrotllament dels programes de garantia social, regulats en l'Orde de 24 de febrer de 2000 (DOGV núm. 3.708, de 14 de març de 2000), modificada per Orde de data 16 de març de 2001 (DOGV núm. 3971, 2.04.2001) i segons s'establix en l'Orde conjunta d'11 de maig de 2005 de les conselleries de Cultura, Educació i Esport, i d'Economia, Hisenda i Ocupació (DOGV núm. 5.019, 02.06.2005).
Vistes les renúncies presentades per les entitats que es relacionen en l'annex I i la proposta de concessió de les ajudes que eleva a la Comissió Mixta de Garantia Social, segons l'orde de reserves que figura, per modalitat i província, en la Resolució de la Direcció General d'Avaluació, Innovació i Qualitat Educativa i de la Formació Professional de 13 de juliol de 2007 (DOCV núm. 5560, de 20.07.2007) i en compliment d'allò que s'ha preceptuat en l'apartat 7 de l'orde mencionada.
I amb subjecció a la competència que per delegació m'atorga l'apartat octau 1.a i la disposició transitòria de l'Orde d'11 de maig de bases reguladores per als programes de garantia social, resolc:
Primer
Aprovar la concessió de subvencions per al desenrotllament de la primera fase dels programes de garantia social de les modalitats d'Iniciació Professional i per a Alumnes amb Necessitats Educatives Especials, a les entitats promotores relacionades en l'annex II i segons els perfils professionals i imports que en el mateix s'indiquen.
Segon
Autoritzar i disposar a la proposta comptable en fase AD per a cada expedient de programes de garantia social amb el seu respectiu nombre, i a càrrec de les línies T1310000 i T2250000 de la secció, servici i programa 421.30, pels imports respectius especificats per a cada programa en l'annex I per al desenvolupament de la primera fase.
Tercer
Els programes de garantia social es realitzaran en dos fases, segons l'apartat 8 de l'Orde d'11 de maig de 2005.
Per a l'aprovació de la segona fase, caldrà ajustar-se a què disposa l'apartat 8.5 de la mencionada Orde.
Per als programes relacionats en l'annex II a la present resolució, el termini de presentació en la conselleria d'Educació, de la documentació de justificació econòmica, corresponent a la 1ª fase finalitzarà, per a la part C o subvencions de capital el 10 de novembre de 2007 i per a les parts a i B o transferències corrents el 7 de gener de 2008, si bé les entitats promotores podran avançar les justificacions a partir de l'1 de desembre de 2007.
El pagament de la subvenció es farà efectiu en els termes que s'indica en l'apartat onze de l'orde de bases reguladores i el procediment general per a la concessió de subvencions per al desenrotllament dels programes de garantia social.
Quart
Per als programes aprovats en esta nova resolució, a resultes de les renúncies corresponents a les modalitats d'Iniciació Professional i per a Alumnat amb Necessitats Educatives Especials, la primera fase comprendrà des del dia en què hagueren rebut la notificació d'aprovació fins al 31 de desembre de 2007. La segona fase comprendrà des de l'1 de gener al 20 de juny de 2008. A efectes lectius la segona fase comprendrà des del 8 de gener al 15 de juny de 2008.
La primera fase constarà de 300 hores lectives, sent la segona de 600 hores. Per a la confecció de l'horari en cada una d'elles caldrà ajustar-se a què disposa l'apartat 18.2 de l'orde mencionada. Les entitats amb programes aprovats en esta resolució adequaran els seus horaris amb tal de complir les 300 hores esmentades.
Quint
En compliment de l'apartat quint de la mencionada Orde, el material imprés divulgatiu dels programes de garantia social així com la retolació de les instal·lacions on es duguen a terme estos programes s'ajustarà al model i instruccions indicades en l'annex V d'esta resolució.
Sext
En el termini de cinc dies des de la data d'inici del curs, les entitats promotores procediran a la presentació de la documentació d'inici en la Direcció General d'Avaluació, Innovació i Qualitat Educativa i de la Formació Professional, que constarà:
a) Annex III d'esta resolució degudament omplit.
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.1 de l'Orde de bases.
c) Fotocòpia compulsada de la documentació acreditativa de la titulació i/o experiència professional d'equip docent.
d) En la modalitat per a Alumnes amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran les certificacions de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda). Només per a entitats sense ànim de lucre que trien rebre la bestreta de 40% en virtut de l'article 47 bis del Text Refós de la Llei d'Hisenda Pública, introduït per la Llei 8/95 de 29.12.1995.
f) Escrit-notificació, firmat i segellat, en el que s'especifique que l'entitat sense ànim de lucre, anticipa els diners, justificant el gasto abans del 7 de gener de 2006.
g) Annex IV a la present resolució, estadística, degudament omplit.
h) Certificat del representant de l'entitat promotora, en el cas de rebre subvencions, ajudes, a ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat de les mateixes.
Esta documentació estarà disponible en l'adreça de la xarxa www.cult.gva.es/dge/
Séptim
A causa de la participació de fons finalista aportat pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.
Octau
La conselleria d'Educació queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'apartat 14 de l'Orde de bases, quedant, en tot cas, l'entitat sol·licitant compromesa al compliment de què establix l'apartat 13 del mateix text legal referent a les obligacions de les entitats promotores.
Nové
1. L'entitat promotora vindrà obligada a justificar en imprés normalitzat, les quantitats aportades per a la realització del programa en la seua primera fase quan el mateix finalitze, redactant una memòria segons el que establix l'apartat 24 de l'Orde de bases reguladores i el procediment general per a la concessió de subvencions per al desenvolupament dels programes de garantia social.
Els impresos normalitzats de justificació de gastos de la primera fase per a les modalitats d'Iniciació Professional i per a Alumnat amb Necessitats Educatives Especials, es trobaran en l'adreça de la xarxa abans citada.
2. Quan les activitats del programa de garantia social hagen sigut finançades, a més de amb la subvenció, amb fons propi o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.
3. Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què les mateixes anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats, en un termini màxim de 6 mesos, des de la fi del programa.
Desé
En compliment de què establix l'apartat 11 de l'Orde conjunta de 24 de febrer de 2000, modificada per Orde de data 16 de març de 2001 (DOGV núm. 3971, 02.04.2001), les conselleries d'Educació, i d'Economia, Hisenda i Ocupació, a través de les Direccions Territorials d'Educació, per a les modalitats d'Iniciació Professional i per a Alumnes amb Necessitats Educatives Especials, i a través de les Direccions Territorials d'Ocupació per a la modalitat de Formació'Ocupació, emetran un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
Onze
La realització dels programes de garantia social es regirà pel que establix l'Orde conjunta de 24 de febrer de 2000 de les conselleries de Cultura, Educació i Ciència i d'Ocupació, modificada per Orde de data 16 de març de 2001 (DOGV núm. 3971, 02.04.2001), i l'Orde d'11 de maig de 2005, per la present resolució i per la Resolució de la Direcció General d'Ordenació i Centres Docents que regula el seu funcionament i organització acadèmica (DOCV 26.09.2007).
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.
De conformitat amb el què establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant de dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 25 d'octubre de 2007.- La directora general d'Avaluació, Innovació i Qualitat Educativa i de la Formació Professional, p. d. (Orde 11 de maig de 2005, DOGV núm. 5.019, 02.06.2005): Auxiliadora Hernández Miñana.
ANNEX I
Entitats que han presentat la Renúncia a la subvenció concedida per la Resolució de la Direcció General d'Avaluació, Innovació i Qualitat Educativa i de la Formació Professional (DOCV núm. 5560, de 20.07.2007):
PROVÍNCIA D'ALACANT:
- Ajuntament de Villena.
Especialitat: Cuiner. IP.
PROVÍNCIA DE VALÈNCIA:
- Ajuntament de Torrent.
Especialitat: Operari d'obra. IP.
- Ajuntament de Torrent.
Especialitat: Ajudant de restaurant-bar. IP.ANNEX V
Retolació per a les instal·lacions
Segons l'apartat 5.3. de l'Orde de 11 de maig de 2005, de les conselleries de Cultura, Educació i Esport, i d'Economia, Hisenda i Ocupació (DOGV núm. 5.019, 02.06.2005), les entitats promotores de Programes de Garantia Social, posaran en lloc visible la retolació que s'indica en el full adjunt seguint les següents indicacions:
- Grandària = no menor de 70 cm x 50 cm.
- Material del suport retolat o placa: Fusta, metall, metacrilat, forja,...
Aquell que preferisca l'entitat, segons les característiques de la façana on haja d'ubicar-se, perfils a desenrotllar, etc.
- Colors: Escut Generalitat = roig. Escut Comissió Europea: Estreles grogues sobre fons blau. Resta de Retolació = en negre o un altre color que destaque segons el material del suport utilitzat i el seu fons.
- Retolació:
(1) Especifiqueu la modalitat del o dels programes: Formació - Ocupació, Iniciació Professional o per Alumnat amb Necessitats Educatives Especials.
(2) Indiqueu el nom de l'entitat promotora.
(3) Especifiqueu la denominació del o dels programes que funcionen en el local tal com apareix indicada en la resolució aprovatòria.\* \* \* \* \* \* \* \* \* \* \* \* \* \* \* \* \* \* \* \* \* \* \*\* \* \* \* \* \* \* \* \* \* \* \* \* \* \* \* \* \* \* \* \* \* \*\* \* \* \* \* \* \* \* \* \* \* \* \* \* \* \* \* \* \* \* \* \* \*